हाल च गै रिआसती विधानसभा जिमीं बंड योजना दे तैह्‌त आए दे धोखाधड़ीं दे मामले दे बारे च पूरी जांच कीत्ते जाने दी लोड़ ऐ। एह्‌दे परैंत कोई बी ऐसा वादा सामनै नेईं आया ऐ जेहदे कन्ने इस मन्नी जाई चुकी दी नाकामी उप्पर गैंह चुक्कने दी गल्ल कीत्ती जा जेहड़ा इस मामले च प्रशासन दी गैर-जिम्मेवारी गी सामनै आहनदी ऐ। एहदे थमां नोहाड़ा नैतिकता बक्खी निरादर आहला रवैया बी सामनै आंदा ऐ। असलीयत च "रोशनी" योजना जेहड़ी डा. फारूक अब्दुल्ला दी अगुआई आहली साबका नैशनल कांफ्रेंस सरकार दी उपज ऐ दा मुक्ख उद्देश्य देहाती खेत्तरें च स्थित ‘घाऽ चराई’ आहली जिमीं, जेहदे उप्पर आम लोकें पासेआ नजैज कब्जा कीत्ता गेदा ऐ दा लोड़चदा इस्तमाल जकीनी बनाना हा। बक्ख-बक्ख बजहें मुजब इस चाल्ली दी जिमीं गी बचाना बड़ा गै जरूरी ऐ, जेहदे च चौक्खरें गी चारने ते नेड़े-दरेड़े दे ग्रराएं दे सार्वजनिक इस्तमाल लेई इक ढांचा खड़ा करना शामल ऐ। जनसंख्या दे बादधे मुजब असानी कन्नै हासल होने आहली सार्वजनिक जिमीं उप्पर बिना कुसा रोक-टोक दे गैर कनूनी कब्जें गी बढ़ावा दित्ता ऐ। एहदे थमां पैहल्ले जे चिर होई जा सरकार गी नींदरै थमां जागी जाना लोड़चदा ऐ। एहदिएं समाजिक ते मकामी आर्थिक परिस्थितिएं दे बावजूद इनें गैर कनूनी कब्जें दी बजाह कन्नै सरकारी खजाने गी खरा मता नसकान होआ ऐ। हर कोई निक्का मुट्‌टा रसूख रक्खने आहला माहनू हर कीमत उप्पर इस सार्वजनिक संपत्ति गी हड़प करने दे जतन करदा ऐ। सरकारी जैदाद जिंदे च प्लाट ते इमारतां शामल न, गी प्रभावशाली लोकें गेआ ऐ। शैहरी जिमीं दा इक्क मात्र परता गैर-कनूनी कब्जें गी ट्हाना जा फ्ही कब्जे करने आहलें थमां कीमत बसूल करना ऐ।